GiliGold/VAD_KnessetCorpus huggingface dataset:
<אופיר בן אבי:
הקבוצה הראשונה היא קבוצת המשרדים שמוגדרים תחת קטגוריית השירות.
<אופיר בן אבי:
המשרד הראשון שאנחנו רוצים להזמין לכאן ולתת הוקרה, זה משרד החינוך.
<אופיר בן אבי:
בבקשה.
<אופיר בן אבי:
הציון הגבוה שניתן למשרד הוא במספר תחומים, אבל בעיקר הוא על נושא של שירותים מקוונים ושיתוף הציבור.
אברהם מיכאלי:
את הקטע הפוליטי אני אגיד.
אברהם מיכאלי:
יש כאן שני שרים, אחד שהיה ואחד שנמצא.
אברהם מיכאלי:
שייקחו שניהם את הציון.
אברהם מיכאלי:
כל הכבוד לכם.
אברהם מיכאלי:
תמשיכו.
<אופיר בן אבי:
המשרד השני שזכה תחת קטגוריית שירות הוא משרד הכלכלה.
אברהם מיכאלי:
משרד הכלכלה, זה משרד התעשייה, המסחר והתעסוקה.
<אופיר בן אבי:
במקום השלישי תחת קטגוריית שירות נמצא המשרד לקליטת העלייה.
אברהם מיכאלי:
כל הכבוד.
<כרמלה אבנר:
זה משרד עם אתגרים לא פשוטים כי יש בו את כל הנושא של השפות.
אברהם מיכאלי:
לא צריך לספר לי איזה אתגרים יש להם.
<אופיר בן אבי:
הקבוצה הבאה אותה אנחנו רוצים לציין, אלה למעשה משרדים שעשו את השיפור הגדול ביותר תחת קטגוריית שירות.
<אופיר בן אבי:
כפי שציינתי קודם, אנחנו רואים שיפור.
<אופיר בן אבי:
כאן מדובר ברשות הלאומית לבטיחות בדרכים שעשתה קפיצה של 51 אחוזים במדד לעומת השנה הקודמת.
אברהם מיכאלי:
כנראה התאמתם עם הטקס שיתקיים בכנסת כי היום מתקיים יום הבטיחות בדרכים.
<אופיר בן אבי:
המשרד הבא שעשה את הקפיצה המשמעותית הוא שירות התעסוקה עם שיפור של ארבעים אחוזים.
<אופיר בן אבי:
המשרד הנוסף עם שיפור משמעותי בתחום השירות הוא משרד החקלאות ופיתוח הכפר.
אברהם מיכאלי:
בהצלחה.
<אופיר בן אבי:
אנחנו עוברים לקטגוריה הבאה, קטגוריית מינהל ומטה.
<אופיר בן אבי:
כמו שאמרתי קודם, משרדים שהגישה שלהם לציבור מצומצמת יותר.
<אופיר בן אבי:
במקום הראשון נמצאת כבר מספר שנים הרשות לניירות ערך.
אברהם מיכאלי:
עכשיו צריך לתת להם תעודה אחרת כי אתמול עבר חוק גדול אותו הם ביקשו כבר כמה שנים.
<כרמלה אבנר:
אני רוצה לציין כאן שאחד הדברים שהם מאוד משמעותיים – ואנחנו נרצה לראות את זה יותר ויותר בכל ההיבטים – שהרשות לניירות ערך כרגולטור – הוא שיתוף הציבור.
<כרמלה אבנר:
אחד הדברים המאוד מאוד משמעותיים עליהם אנחנו מדברים הוא לא רק שקיפות המידע אלא גם השיתוף והיום האמצעים, אחד הדברים שאנחנו מודדים, הם איך אנחנו משתפים לא רק את משרדי הממשלה, לא רק את בעלי העניין אלא גם את הציבור כדי שנוכל לחוקק דברים, לבנות רגולציות נוספות במצבים שהם הרבה יותר מתאימים.
אברהם מיכאלי:
החוק שעבר אתמול מהווה עבורם מהפכה.
<כרמלה אבנר:
לחלוטין.
אברהם מיכאלי:
היה ויכוח גדול עם האוצר, אבל בסוף הוא עבר.
אברהם מיכאלי:
חבר הכנסת גפני העביר אתמול את החוק בקריאה שנייה ושלישית.
<אופיר בן אבי:
צוין קודם על העשייה הרבה שיש במשרד לביטחון פנים ואפשר גם לראות את זה בדוח ממשל זמין.
<אופיר בן אבי:
בהחלט יש התקדמות של המשרד הזה בשנים האחרונות.
<כרמלה אבנר:
אולי כאן דוגמה למשרד שבעצם בונה את עצמו עם איזה שהן איכויות וערכים מוספים מעבר ליחידות שהן יחידות מאוד חזקות שבונות אותן.
<כרמלה אבנר:
יש כאן לא מעט אתגרים גם בהנגשה של המידע, גם בהסתכלות וגם באחריות של המשרד לביטחון פניםף.
אברהם מיכאלי:
כמה חשוב שהשר ממשיך בתפקידו במשרד.
<אופיר בן אבי:
במקום השני, המשרד להגנת הסביבה.
אברהם מיכאלי:
אני רואה שגם משרד האוצר מקבל פרס.
<אופיר בן אבי:
במקום השלישי, עקב עבודה רבה שנעשית במשרד ואני בטוח שגם בדוח הבא יהיו תוצאות טובות יותר, משרד האוצר.
אברהם מיכאלי:
עכשיו זה יאתגר אתכם בכמה דברים אחרים.
<אופיר בן אבי:
בקטגוריה הזאת אנחנו מציינים את המשתפרים ביותר.
<אופיר בן אבי:
אפשר לראות כאן את המספרים המשמעותיים.
<אופיר בן אבי:
משרד הפנים, שיפור של יותר ממאה אחוזים לעומת הדוח של שנה שעברה.
<אופיר בן אבי:
עשיתם עבודה מצוינת.
<כרמלה אבנר:
גם כאן הייתי רוצה לומר איזשהו חזון או איזושהי הסתכלות.
<כרמלה אבנר:
נושא שעלה בוועדת המדע ומאוד שמחתי כשראיתי את המספרים לראות את השיפור המאוד מאוד משמעותי של משרד הפנים.
<כרמלה אבנר:
דיברנו הרבה מאוד על שיתוף השלטון המקומי.
<כרמלה אבנר:
הייתי מאוד שמחה שבטקסים העתידיים האלה נעניק את פרס ממשל זמין גם לשלטון המקומי, לרשויות ולמשרדי הממשלה כי בסופו של דבר האזרח מקבל את השירותים.
<כרמלה אבנר:
טוב לראות את משרד הפנים בקטגוריה הזאת.
<כרמלה אבנר:
הרבה נחת.
<כרמלה אבנר:
יש הרבה מאוד עבודה כדי להמשיך וליצור את הרצף של ממשל זמין גם עם השלטון המקומי.
<כרמלה אבנר:
בהצלחה.
אברהם מיכאלי:
איך הם ייכנסו תחת הבקרה הזאת?
<כרמלה אבנר:
היו על זה מספר דיונים.
<כרמלה אבנר:
צריך לבדוק מבחינת היערכות וסמכויות.
<אופיר בן אבי:
משרד נוסף שעשה שיפור משמעותי, הלשכה המרכזית לסטטיסטיקה.
<אופיר בן אבי:
אחרון חביב בנושא של המשרדים המשתפרים – רשות המים.
<אופיר בן אבי:
כאן אני רוצה לציין עוד נקודה אחת.
<אופיר בן אבי:
הדוח הזה מתייחס לפעילות שנעשתה ב-2012.
<אופיר בן אבי:
לפני מספר חודשים הלך לעולמו במפתיע ירון קוטלר זיכרונו לברכה, המנמ"ר של רשות המים.
<אופיר בן אבי:
אני בטוח שיש לו חלק לא קטן בעשייה.
<אופיר בן אבי:
שניים אחרונים שהיו וכנראה יחזרו שוב.
<אופיר בן אבי:
אנחנו מציינים השנה שתי פעילויות ייחודיות בנושא של שני תחומים אותם אנחנו רוצים לציין ולשים עליהם את הפוקוס, לתת שירותים נוספים בעתיד.
<אופיר בן אבי:
הנושא של שיתוף ציבור, נושא של הנגשה באמצעות טלפונים חכמים, מובייל.
<אופיר בן אבי:
הראשון, משרד הכלכלה שהעלה בקיץ האחרון אפליקציה.
<אופיר בן אבי:
אפשר לראות את המספרים.
אברהם מיכאלי:
42 אלף פניות.
<אופיר בן אבי:
זה הגיע לשבעים אלף הורדות.
<אופיר בן אבי:
משרד הכלכלה, בבקשה.
<אופיר בן אבי:
פרס אחרון.
<אופיר בן אבי:
יש כאן פעילות שנעשתה על ידי המשרד להגנת הסביבה.
<אופיר בן אבי:
זה נושא של שולחנות עגולים והיוועצות.
<אופיר בן אבי:
פעילות שבהחלט ראויה לציון.
<אופיר בן אבי:
המשרד להגנת הסביבה.
<כרמלה אבנר:
אותה אמירה לגבי התייעצות.
<כרמלה אבנר:
משרדים שהם משרדים רגולטוריים ששומעים את הציבור, זאת פעילות מאוד מבורכת.
אברהם מיכאלי:
כל הארגונים הירוקים יכולים לשמוח כי יש שולחן עגול.
<אופיר בן אבי:
לסיכום אומר כמה מלים לקראת הדוח הבא.
<אופיר בן אבי:
אנחנו נתחיל בקרוב את האיסוף של המידע לגביו.
<אופיר בן אבי:
כפי שציינתי כבר קודם, הדגש יהיה על תחומי הממשל הפתוח ויישומי מובייל.
<אופיר בן אבי:
כל נושא הנגישות, חוק שנכנס לתוקף ומחויבות של כל משרדי הממשלה לעמוד בו וכמובן אנחנו נסייע.
<אופיר בן אבי:
בנושא של נגישות, מה שנקרא תמיכה בדפדפנים, עוד נושא שנשים עליו את הדגש.
אברהם מיכאלי:
מה השיפור בנושא של השפות?
אברהם מיכאלי:
דיברנו על זה גם בשנה שעברה.
אברהם מיכאלי:
הבעיה של עולים חדשים.
אברהם מיכאלי:
משרד הקליטה כאן.
אברהם מיכאלי:
היו כמה שפות שאז אמרנו שצריך לבדוק מה ניתן לעשות לגביהן.
אברהם מיכאלי:
יש חוק אחד שעבר כאן
אברהם מיכאלי:
שהוא לא כל כך קשור אליכם אבל הוא עבר לגבי סימון תרופות, נושא שקשור למשרד הבריאות.
אברהם מיכאלי:
החוק אמר איך לסמן על קופסאות תרופות בשפה זרה נוספת.
אברהם מיכאלי:
השאלה לגבי נגישות, יש היום נגישות לשפות בכל הטפסים שנמצאת?
<אופיר בן אבי:
אני תכף אתן את רשות הדיבור למשרד לקליטת העלייה.
<אופיר בן אבי:
הם משקיעים בזה המון מאמץ ואתר האינטרנט שלהם מונגש בשבע שפות.
<סיגל לייבוביץ:
בחמש שפות.
<אופיר בן אבי:
התשתיות שאנחנו היום מספקים למשרדי הממשלה מאפשרות להם להנגיש את המידע בכל השפות, גם בערבית וגם באנגלית.
<אופיר בן אבי:
הטכנולוגיה בהחלט מאפשרת את זה.
<אופיר בן אבי:
נדרש פה מאמץ של משרדי הממשלה להשקיע משאבים גם בתחום הזה של התרגום לשפות האחרות.
<אופיר בן אבי:
אנחנו רואים יותר ויותר משרדים שמנגישים את המידע בשפות הרשמיות, בעיקר ערבית, לציבור.
<סיגל לייבוביץ:
מעבר לכך שיש לנו אתר שנותן את התמיכה, הסיוע ואת השירות לאותם עולים חדשים שמגיעים ארצה ולתושבים החוזרים, יש חמש שפות.
אברהם מיכאלי:
איזה שפות?
<סיגל לייבוביץ:
אנגלית, עברית, ספרדית, צרפתית ורוסית.
אברהם מיכאלי:
יהודי אתיופיה עדיין נשארו בחוץ.
<סיגל לייבוביץ:
זה באמת מגוון לא קטן, אפילו רחב, של שפות.
<סיגל לייבוביץ:
זה מאפשר להם את הנגישות לאותם אתרים.
אברהם מיכאלי:
אני רוצה לשאול לגבי יהודי אתיופיה.
אברהם מיכאלי:
מה הקושי שם?
אברהם מיכאלי:
כסף?
<סיגל לייבוביץ:
לא בהכרח.
אברהם מיכאלי:
הבעיה הזאת עולה בכל דיון שמתקיים בכנסת.
אברהם מיכאלי:
הבעיה של התקשורת עם העולים היא בעיה.
אברהם מיכאלי:
אנחנו מדברים על זה כבר כמה שנים.
אברהם מיכאלי:
השאלה היא מה אצלכם הקושי להכניס עוד שפה כך שזה יהיה משהו זמין ומיידי.
אברהם מיכאלי:
יש כל כך הרבה חבר'ה צעירים מוכשרים שיכולים לסייע בדבר הזה.
<אוהד רותם:
אני מרשות האוכלוסין וההגירה.
<אוהד רותם:
יש לנו אתר חדש שעלה בעקבות תעודת הזהות הביומטרית, אתר שמלווה את הקמפיין שהיה גם באמהרית.
<אוהד רותם:
יש בעיה מאוד קשה בשפות, בייחוד לרשות או למשרד שהוא לא גדול, לגייס אנשים.
<אוהד רותם:
אנחנו שלחנו את הטקסטים לתרגום בארבע שפות לחברות תרגום.
<אוהד רותם:
הטקסטים בדרך כלל מגיעים ברמה מאוד נמוכה, עוברים עליהם שוב עובדים שלנו, בייחוד עם הטרמינולוגיה ועם השפה בה אנחנו משתמשים.
<אוהד רותם:
במיוחד באמהרית, כאשר יש את הבעיה שבשפה עצמה אין מונחים טכנולוגיים.
<אוהד רותם:
זה לא הרבה חומר באתר, אבל ההתנהלות היא מאוד סיזיפית.
<אוהד רותם:
הניהול של זה הוא קשה ביותר.
<אוהד רותם:
זה לרוץ אחרי אנשים שבהתנדבות יעברו על השפות.
אברהם מיכאלי:
אני כבר אומר לך שתגיד לאמנון בן עמי שיעמוד אתי בקשר ואני אעזור לו בזה.
אברהם מיכאלי:
יש לי כאן שני חברי כנסת מקרב העדה, חבר'ה הכי מוכשרים, והם יכוונו אותי.
אברהם מיכאלי:
יש היום קבוצות, או מתנדבים או לא מתנדבים ועל זה נחליט, גם אצלכם וגם במשרד הקליטה.
אברהם מיכאלי:
לא יכול להיות שבגלל בעיה טכנית ציבור ענק לא יכול לקרוא את המסמכים האלה בשפה האמהרית.
<סיגל לייבוביץ:
אני רוצה להוסיף שבעניין של האינטרנט, נכון שאין לנו חומר מתורגם לשפה האמהרית כחלק מאותם שירותים שניתנים היום באתר, אבל בהחלט יש לנו פרוספקטים, דפי מידע, שירותים עיקריים חשובים ונגישים שאגף מידע ופרסום דואג להעבירם אלינו ואנחנו דואגים לפרסם אותם באתר עצמו.
אברהם מיכאלי:
אני מציע שאת הנושא הזה נשאיר כרגע פתוח.
אברהם מיכאלי:
אני אדבר גם עם השרה וגם עם מי שצריך בקטע הזה כדי לקיים אפילו ישיבה ממוקדת בינינו כדי שנוכל לשנות את הדבר הזה לקראת השנה הבאה.
אברהם מיכאלי:
אני אשמח להציג שמשרד הקליטה עם הציון הגבוה שקיבל השנה, יקבל בשנה הבאה ציון עוד יותר גבוה.
<קריאה:
אולי נעביר חקיקה בנושא הזה.
אברהם מיכאלי:
אני לא רוצה להגיע לחקיקה.
אברהם מיכאלי:
לגבי ערבית יש חקיקה ולגבי שינוי הדירוג יש חקיקה.
אברהם מיכאלי:
יש חקיקה חדשה שנכנסת לדיון בכנסת, אבל אני מדבר כרגע על משהו שלדעתי הוא דבר טכני לפתור אותו ואני לא יודע מה הבעיה.
אברהם מיכאלי:
אני לא מסכם כרגע את הנושא.
אברהם מיכאלי:
אני רוצה שנפתח את הנושא.
אברהם מיכאלי:
אם יש בעיות אצלכם ברשות האוכלוסין, אני בשמחה אדבר עם שני חברי הכנסת המכהנים ואפילו נזמין איזשהו צוות, נשב ונלבן את הסוגיה הזאת בינינו.
אברהם מיכאלי:
רבותיי, אני מבין שסיימנו לחלק את התעודות לשנה זאת.
אברהם מיכאלי:
אני רוצה להתנצל בשם מנהלת הוועדה, בשם מזכירות הוועדה, בפני אלה שרצו היום להגיע ולצערם סורבו כי לא היה מקום לכולם.
אברהם מיכאלי:
לכן, התנצלות בפני כל מי שלא הצליח לקבל אישור כניסה היום.
אברהם מיכאלי:
בעזרת השם, תעדיפו אותם בשנה הבאה כך שהם ייכנסו ראשונים.
אברהם מיכאלי:
למען ההיסטוריה של הפרוטוקול אני רוצה לציין את חברת הכנסת פולישוק שהייתה כאן לפני שלוש קדנציות, בכנסת ה-16, והיא זו שיזמה את הרעיון הזה לתת מטריה של הכנסת לחלוקת פרסי ממשל זמין.
אברהם מיכאלי:
הזמנו היום את השר מיקי איתן אבל לצערו לא יכול היה להגיע.
אברהם מיכאלי:
את כל המאמצים שהוא עשה אז, הוא ביקש שנמשיך בהם.
<קריאה:
האם ידוע מדוע אין שר שלקח על עצמו את תפקידו של השר מיקי איתן.
אברהם מיכאלי:
זאת שאלה שצריך לשאול את ראש הממשלה.
אברהם מיכאלי:
בממשלה הקודמת שלו הוא נתן את התפקיד למיקי איתן, והוא האיש הכי רציני שיכולתי למנות לתפקיד הזה, אבל לצערנו הפעם לא רק שאין שר, אלא אין גם מישהו שדואג לייצג את האינטרסים של התחום הזה בממשלה, אלא אם כן אפשר לסמוך על שר האוצר שתחת שרביטו מתנהל הגוף הזה.
אברהם מיכאלי:
את זה נעשה בעזרת השם בבירור הבא.
אברהם מיכאלי:
אני חושב שיש לנו היום שר מדע, איש מאוד רציני, ואנחנו נדבר גם אתו בעניין הזה כך שבממשלה, לפחות הקטע הטכנולוגי והמדעי, הוא ייצג את רצון הוועדה ויניח את הדברים על שולחן הממשלה בצורה תכופה יותר כי לשר האוצר יש הרבה צרות ולכן זה אולי אחד הנושאים שנדחים.
אברהם מיכאלי:
רבותיי, אני מודה לכולכם.
אברהם מיכאלי:
אני חושב שהמעמד הזה, לא רק שהוא מכובד אלא הוא גם מחזק את העושים במלאכה.
אברהם מיכאלי:
העושים במלאכה, קודם כל אלה אתם, רובכם, והציבור שחלקו אולי צופה בנו בשידור האינטרנטי שמתבצע ברגע זה.
אברהם מיכאלי:
הציבור צריך להרגיש את זה בפועל, הוא צריך להרגיש שאתם נותנים את השירות ומשפרים אותו.
אברהם מיכאלי:
הלוואי שהתלונות שמגיעות על תפקוד כזה או אחר של משרדי הממשלה או רשויות, התלונות האלה תרדנה ותפחתנה.
אברהם מיכאלי:
אנחנו רוצים בסך הכול בסוף להגיע למצב שהממשל, לא רק שיהיה זמין אלא גם יהיה שירות תקין ונעים כך שהבן אדם ירגיש שהוא פנה, לא תמיד הוא יכול לקבל את מבוקשו, אבל אם הוא גם סורב, הוא סורב בצורה עניינית ונכונה.
אברהם מיכאלי:
תמשיכו בעשייה הזאת.
אברהם מיכאלי:
בעזרת השם כאשר יהיה פה טקס נוסף בשנה הבאה יהיו יותר רשויות שותפות וגם הקטע של שיתוף הפעולה בין ממשל זמין לבין המשרדים או הרשויות שלא משתפים פעולה, זה קטע שבעזרת השם יידון באחת הישיבות הקרובות.
אברהם מיכאלי:
אני מודה לכולכם.
אברהם מיכאלי:
אני מתכבד לפתוח את ישיבת ועדת המדע והטכנולוגיה בנושא שהיום מתחלק לשני חלקים, אבל אנחנו רואים את שניהם כנושא אחד.
אברהם מיכאלי:
החלק הראשון של הדיון היום, אני מגדיר או תו כפעילות התקשוב הממשלתי ועתידו.
אברהם מיכאלי:
בחודש האחרון אני מוטרד מאוד מההתפתחויות עליהן אני שומע לפחות בתקשורת ולכן האנשים שנמצאים כאן היום, יכולים בוודאי גם לעדכן את הכנסת ואת הוועדה וגם לומר איך הדברים, לא רק שנעשו בשנה האחרונה או בשנה וחצי האחרונות, אלא גם מה יהיה מעתה ואילך לגבי תכניות שונות שאנחנו יודעים שהתקשוב הממשלתי תכנן, השקיע ועשה.
אברהם מיכאלי:
אולי לא עשה את הכול, ועוד מעט נשמע מה עשו ומה לא עשו, אבל את הדברים האלה אנחנו צריכים לדעת כי אנחנו מוטרדים.
אברהם מיכאלי:
החלק היותר חגיגי של הישיבה הוא החלק של הצגת דוח ממשל זמין.
אברהם מיכאלי:
רבותיי, אני חושב שאנחנו לא צריכים להסביר לנוכחים כאן את כל הרקע של העשור האחרון וההתפתחות שחלה בנושא של טכנולוגיית המידע והאפשרויות השונות שנוצרו על מנת לייעל את תפקוד המערכות והרשויות, הן בתוך עצמן והן של הרשויות מול האזרח, מתן השירותים לאזרח ושיפור עבודת השלטון שכולנו מצפים לייעולו ולדאוג לכך שלא רק השירות יינתן אלא יינתן ברמה הכי טובה, הכי יעילה והכי זמינה.
אברהם מיכאלי:
אני כמובן לא אכנס לכל ההיסטוריה כי היא מוכרת לרובכם.
אברהם מיכאלי:
האנשים שיושבים כאן אלה אנשים שבאים מהשטח במובן המקצועי, הן משרדי הממשלה והן גופים אחרים שזומנו לכאן היום.
אברהם מיכאלי:
החיבור שנעשה בשנה וחצי האחרונות, הניסיון שנעשה בעקבות ועדת שני – ורובכם מכירים את ועדת שני, מי שהיה מנכ"ל משרד האוצר – ועדה שהוקמה על ידי שר האוצר הקודם השר יובל שטייניץ.
אברהם מיכאלי:
הוא בעצם המליץ את ההמלצות לגבי ריכוז הטיפול בנושא של תקשוב מידע.
אברהם מיכאלי:
אני אעבור על ההמלצות שניתנו וזאת כדי שנבין להיכן חתרנו ונבחן להיכן הגענו היום.
אברהם מיכאלי:
אמרתי קודם שאותי מטריד גם מה יהיה מחר, כי הסוגיה עלתה לדעתי בעומק מספיק באותה ועדה בה נדון הנושא, שם נותח הנושא בצורה כזאת שהוחלט שמרכז התקשוב – יותר נכון, מטה התקשוב או רשות התקשוב הממשלתית – שיטפל בכל הסוגיה הזאת של התקשוב הממשלתי יקבל את המעמד המיוחד שלו, יקבל את הכלים הנאותים שלו, יקבל כוח אדם מצטיין כי גוף כזה צריך להתנהל על ידי אנשים שיודעים איך להתמודד עם כל הסוגיות המורכבות שהגוף הזה אמור לטפל בהן.
אברהם מיכאלי:
יש לי תחושה שחילופי השלטון גרמו לכך שמישהו החליט לבצע שינויים ואת השינויים האלה, לעשות אותם בשלוף.
אברהם מיכאלי:
אני חושב שזה לא יאה למשרד ממשלתי לערוך שינויים מבלי שלפחות יקים ועדה שתבחן אותם.
אברהם מיכאלי:
שינויים מותר לעשות וגם לחלוק על ממשלה קודמת, מותר.
אברהם מיכאלי:
דרך אגב, אותו שר עדיין יושב באותה ממשלה ואותו ראש ממשלה שהיה קודם הוא ראש הממשלה היום.
אברהם מיכאלי:
להיכנס לסוגיה הזאת מבלי לשבת ולעשות חשיבה להיכן חותרים קדימה, אני חושב שאסור שזה ייעשה.
אברהם מיכאלי:
הישיבה היום נועדה גם להעלות את השאלות האלה.
אברהם מיכאלי:
נשמע את הדיווחים שנקבל כאן היום.
אברהם מיכאלי:
אני לא מתכוון להרפות מהסוגיה הזאת ועם יושב הראש הקבוע של הוועדה - שמתנצל על כך שלא יכול להיות כאן היום כי יש ישיבה מאוד חשובה אחרת בה הוא חייב להיות – נמשיך לעקוב כי אנחנו חייבים להגיע למסקנות.
אברהם מיכאלי:
אחרי שהכנסת יודעת על המסקנות ועל כך שהממשלה החליטה לשנות או ללכת לכיוון אחר, אנחנו נהיה שותפים לפחות לאישור המסקנות האלה.
אברהם מיכאלי:
אני לא משמש כרגע כוועדת חקירה אבל לוועדה הזאת בהחלט יש סמכויות של ועדת כנסת בכל דבר ועניין, במיוחד שהתחום הזה נוגע לוועדת המדע והטכנולוגיה של הכנסת.
אברהם מיכאלי:
אנחנו צריכים לשמוע היום את הדברים אותם יכולים לשמוע.
אברהם מיכאלי:
אולי יש כאלה שלא נוח להשמיע אותם, אבל אנחנו בדרכים שלנו נדע איך לטפל בזה בהמשך כדי שהסוגיה הזאת לא תרד מסדר היום.
אברהם מיכאלי:
ההמלצות של ועדת שני, ההחלטות של הממשלה שהתקבלו בעקבות כך, התקצוב שהתקבל בממשלה הקודמת בעקבות כך – כל הדברים האלה הם דברים שקופים.
אברהם מיכאלי:
אלה לא דברים שהציבור לא יודע עליהם.
אברהם מיכאלי:
הושקעו הרבה מאוד כספים לצורך הקמת אותו מטה שהיה אמור להפוך במשך הזמן – לפי הבנתי את המסמכים שקראתי – לרשות או ליחידת סמך עצמאית.
אברהם מיכאלי:
הדברים האלה לצערי לא קרו מאז ההחלטות האלה התקבלו ועד היום.
אברהם מיכאלי:
אני רוצה לשמוע היום מה קרה או מה קורה כדי שאנחנו את השאלות ואת המסקנות שלנו נסיק בהתאם לכך.
אברהם מיכאלי:
אני מבקש לשמוע את הממונה על התקשוב הממשלתי ושגם תסבירי לוועדה.
אברהם מיכאלי:
נפגשנו בשנה שעברה עת התקיים בדיוק טקס כזה.
אברהם מיכאלי:
הרבה דברים קרו מאז השנה שעברה.
אברהם מיכאלי:
תעדכני אותנו בעקבות אותן המלצות של ועדת שני, בעקבות המינוי שלך לפני שנה וחצי או יותר, היכן התקדמנו ולהיכן הגענו.
אברהם מיכאלי:
הוועדה יותר מעוניינת לשמוע קודם כל את המהות ומה מתבצע.
אברהם מיכאלי:
בחלק השני של הישיבה נתייחס להישגים ולשיפור שקיים ברשויות.
אברהם מיכאלי:
תארי לנו איך התקשוב הממשלתי מתפקד כרגע ופועל, מה עם התקנים שהיו צריכים להתקבל ואני מבין שעדיין לא התקבלו כולם ואיך התקצוב השוטף שהיה שצריך להיעשות והאם הוא נעשה או לא נעשה.
אברהם מיכאלי:
לפי זה אנחנו כמובן נפתח את הדיון.
אברהם מיכאלי:
הדיון היום מוגבל עד שעה 12:30-12:45, כולל הכול, ולכן אני מבקש שכרמלה תדבר קצת יותר ואחר כך נשמע את משרדי הממשלה והגורמים השונים.
אברהם מיכאלי:
אני מבקש מכל אחד להיות תמציתי ולהביע את העמדות בקיצור.
<כרמלה אבנר:
בוקר טוב.
<כרמלה אבנר:
תודה רבה על ההזמנה ועל המעמד.
<כרמלה אבנר:
אני שמחה לראות שבאמת יש היענות כל כך רבה.
<כרמלה אבנר:
האירוע הזה הוא באמת אירוע חגיגי מבחינתנו כי אנחנו התחלנו מסורת לפני שנה בהענקת פרס ממשל זמין במסגרת פרלמנטרית שבעצם היא לא מסגרת שמסתכלת על משרד זה או אחר אלא מסתכלת באמת על המהות האמיתית של התקשוב בהיבטים של מתן שירות לציבור, בהנגשת שירותי הממשלה מתוך ערכי ממשל פתוח שזאת שקיפות, שיתופיות ואחריות אל הציבור עצמו.
<כרמלה אבנר:
ממשל זמין שהחל לפני שמונה שנים – אז התחלנו להנגיש אותו – בעצם הולך ומשתפר ובכל פעם אנחנו מוסיפים שם מדדים נוספים והסתכלויות נוספות כדי לתת את הערכים האלה, גם להצביע על ההכרה וגם להצביע להיכן אנחנו רוצים להגיע.
<כרמלה אבנר:
אני פותחת במלים האלה, כי בעצם זאת אחת העשיות המרכזיות שהבנה לצרכים שלהם גרמה גם כן לאותן פעילויות שנעשו בוועדות השונות שבאו לידי מימוש בוועדת שני עם הקמת התקשוב הממשלתי, ללכת ולהעצים את הפעילות הזאת.
<כרמלה אבנר:
אנקדוטה.
<כרמלה אבנר:
אני מגיעה לכאן מפגישה במשרד החוץ שנתן לנו את האכסניה המאוד נאה שלו ושם התקיים מפגש של מנהלי אבטחת מידע בממשלה, שאלה בעצם גופים שהיום הם גופים שחלקם עובדים תחת גופי התקשוב, חלקם תחת מנהלי ביטחון וחלקם מגיעים ממקומות אחרים.
<כרמלה אבנר:
בוועדת ביקורת המדינה עלה הנושא לגבי חשיבות תכלול עבודת אבטחת המידע במסגרת ממשלתית - נושא שעלה גם בוועדת המדע – וכל הנושא של האקרים ועניינים נוספים.
<כרמלה אבנר:
אנחנו מסתכלים כמובן על עבודת הממשלה הפנימית ואני באמת חשה המון סיפוק - אני חושבת שאני משתמשת במילה הזאת לא מעט בימים האחרונים – לראות שהיום היה אולם מלא עם גופים שונים אחרי שהצלחנו לגייס את מר גדעון קונפינו, מנהל חטיבת אבטחת המידע בתקשוב הממשלתי, כדי שהוא בעצם ירכז את הנושא.
<כרמלה אבנר:
האולם היה מלא והשתתפו נציגי כל משרדי הממשלה, הגופים המנחים, הגופים הרגולטוריים כדי לדון בעבודה הרוחבית, ברגולציה הפנימית וכיצד הממשלה הולכת ומשתפרת בעבודתה בתחום של הגנת המידע.
<כרמלה אבנר:
אנחנו צריכים לזכור שכל העולם הטכנולוגי – ואני לא אחזור על הנאום שנתתי שם – משנה את כל אורח החיים ואת כל ההוויה שלנו.
<כרמלה אבנר:
זה כבר לא רק שאנחנו עושים את מה שהיינו רגילים לעשות בצורה מהירה יותר, כי אנחנו מדפיסים על מכונת הדפסה במקום לכתוב, זה לא רק שאנחנו מצליחים לתקשר אחד עם השני על ידי זה שאנחנו שולחים פקס במקום מכתב בדואר, ולא רק זה שאנחנו שולחים מייל במקום, אלא היום הקצב של הדברים – כמו טוויטר, כמו פייסבוק, כמו הרשתות החברתיות, כמו המערכות, כמו מה שהעולם שנקרא של ה-ביג דאטה, הנגישות לכל אדם לכל מקום – פתאום משנה לא רק את ה-איך אלא משנה את הצורה בה אנחנו חושבים ומתפקדים וגם מהציפיות של הציבור אותו אנחנו משרתים את האזרחים, העסקים והתושבים, כיצד אנחנו כגופים הממשלתיים צריכים לתת להם את השירות ואיך הם מצפים מאתנו שהקול שלהם יישמע ויבוא לידי ביטוי ולא רק בתקופת בחירות אחת לארבע שנים כאשר הם באים ושמים את הפתק.
<כרמלה אבנר:
העולם שלנו היום בנוי מרווחה, מציפיות שלנו לאורח חיים משופר, לשירותים נוספים שאנחנו מקבלים והרבה פעמים האג'נדה של האזרחים והעסקים אינה בהכרח אג'נדה של מפלגה זו או אחרת אלא היא אג'נדה רוחבית.
<כרמלה אבנר:
כשאנחנו מסתכלים בהיבטים של התקשוב, אנחנו בעצם הסתכלנו בשלוש רמות.
<כרמלה אבנר:
קודם כל ברמה של הציבור, של האזרח, של העסקים, שיפור השירות, צמצום הנטל הבירוקרטי ומהמקום שלנו אנחנו מסתכלים בעיניים של האזרחים והעסקים אל מול כל משרדי הממשלה כאחד ואנחנו יודעים שלמשרדי ממשלה יש פעילות שכל אחד מהם מסתכל אל המגזר שלו.
<כרמלה אבנר:
אנחנו מכירים שגם בהסדרים קואליציוניים כאלה ואחרים, פעילויות יכולות לנוע ממשרד למשרד, אבל המהות התפקודית שלהן אינה משתנה.
<כרמלה אבנר:
אם כן, פעם אחת אנחנו מסתכלים מההיבט הזה של שיפור השירות לאזרח.
<כרמלה אבנר:
פעם שנייה שאנחנו מסתכלים היא על היעילות הממשלתית.
<כרמלה אבנר:
אולי השקף הזה שאני שמה כאן בא להביע בצורה הברורה ביותר או הסכמתית את שלושת החיצים בהם התקשוב הממשלתי רואה את החשיבות הגדולה בפעילות שלו.
<כרמלה אבנר:
אם אנחנו מסתכלים על כל נושא היעילות הממשלתית, באמת שיח בתוך גופי הממשלה כדי להוות פלטפורמה אחת ואחידה.
<כרמלה אבנר:
נכון להיום אני יכולה לציין שקיימים דברים שאנחנו כאזרחים ביום יום שלנו, אנחנו מסוגלים לשלוח מיילים ולתקשר עם כל אחד ואחד.
<כרמלה אבנר:
כשאנחנו מסתכלים על משרדי הממשלה, הדבר הבנאלי ביותר לדוגמה הוא שאין באמת ספר טלפונים אחיד.
<כרמלה אבנר:
אין אחידות בצורת תפקוד הממשלה.
<כרמלה אבנר:
הממשלה בעצם יוצרת ידע ומידע והשאלה איך אנחנו בעצם עושים תהליך של שימור הידע בצורה כזאת שיהיה נגיש.
<כרמלה אבנר:
כלומר, הוא לא רק יהיה באיזה שהם ספרים שנמצאים וניגשים אליהם, אלא שהספרים האלה הם קיימים בצורה וירטואלית.
<כרמלה אבנר:
אנחנו יכולים לקחת את ההיקשים שלהם ולהבין ולהגיב עליהם בצורה הרבה יותר מהירה.
<כרמלה אבנר:
אנחנו מדברים היום הרבה מאוד על צמצום הוצאות.
<כרמלה אבנר:
צמצום ההוצאות האלה לא יכול להתבצע רק באמצעות עוד קיצוץ.
<כרמלה אבנר:
לצערי אנחנו קוראים הרבה מאוד על פיטורים וזה לא במקום הזה.
<כרמלה אבנר:
אנחנו יכולים בעולם תפוקות לתת הרבה יותר שירותים.
<כרמלה אבנר:
הטכנולוגיה מסייעת לנו לתת את אותם שירותים.
<כרמלה אבנר:
חץ אחד באמת מסתכל פנימה לתוך עבודת הממשלה והיעילות ואיך אנחנו עושים.
<כרמלה אבנר:
העולם הטכנולוגי הוא עולם מקצועי, הוא ממש עולם של אנשי מקצוע.
<כרמלה אבנר:
אני רואה את זה הרבה פעמים בוועדות מכרזים או במקומות אחרים, במיוחד עכשיו יש מספר ועדות מכרזים כשגייסנו אנשים.
<כרמלה אבנר:
זאת שפה אחרת, זאת שפה שצריך להסתכל ולהבין אותה אבל החכמה שלנו היא לתרגם אותה לשפה שהממשלה מבינה אותה.
<כרמלה אבנר:
לכן אנחנו צריכים גם לבוא ולתת את התמיכה המקצועית הזאת למשרדי הממשלה ולאותם מנמ"רים ואותם גופים שנמצאים בפנים.
<כרמלה אבנר:
היינו השבוע בשני דיונים והמנמ"רים אמרו שהם מאוד ישמחו לבוא כי פתאום יש להם מישהו אתו הם יכולים להתייעץ.
<כרמלה אבנר:
הם יכולים לומר שיש להם את הגוף המקצועי שלהם אתו הם יכולים להתייעץ ולחשוב לא רק בהיבטים של עבודת הממשלה הרגילה הבירוקרטית שהיא הנכונה ואנחנו לא באים לפגוע בה, אבל להתייעץ בהיבטים המקצועיים איך לעשות, איך להירתם, לתרום נכון יותר ולבנות את התהליכים האסטרטגיים אל מול משרדי הממשלה ואל מול המשרד שלנו, איך הם בעצם בונים איזשהו קייס או מה נכון להם לעשות כדי שהפעילות שלהם תצליח יותר מבחינת הממשלה.
<כרמלה אבנר:
אם כן, זה ערוץ אחד – היעילות הממשלתית ובאמת בתוך עבודת הממשלה.
<כרמלה אבנר:
לי חשוב מאוד להדגיש כאן שאנחנו מדברים על מטה שהוא מטה מקצועי.
אברהם מיכאלי:
אני אפסיק אותך לרגע.
אברהם מיכאלי:
אני רוצה שתסבירי לנו מה מעמדך מול המנמ"רים האלה שהזכרת אותם כרגע כי המנמ"רים עצמאים במשרד.
אברהם מיכאלי:
אני לא רוצה לדבר על תיאוריות אלא אני רוצה שנדבר באופן מעשי איך הגוף הזה שקם לפני שנה וחצי בראשותך מתפקד באופן מעשי או איזה כלים יש לך כדי לתפקד באופן מעשי או מה הסמכויות שלך כגוף על – כך אני מבין שהוא - כי לשם כך הקימו את הגוף בראשו את עומדת.
אברהם מיכאלי:
האנשים כאן מבינים מהי עבודת ממשלה, כל אחד ואחד בפני עצמו.
אברהם מיכאלי:
כאן אנחנו חותרים להבין את אותה יחידת סמך.
אברהם מיכאלי:
אני ציפיתי שתוקם רשות אבל אני יודע את התנגדות הממשלה להקמת הרשות, אבל מי שיזם זאת בזמנו היה שר האוצר דאז ובראשותו היית צריכה לעבוד ברשות מסוימת שהיא מהווה גוף על, כך שלא יהיה מצב בו כל משרד ממשלתי מחליט לבד מה הוא רוצה לעשות.
אברהם מיכאלי:
תסבירי לנו איך זה קורה בפועל.
<כרמלה אבנר:
אני אשלים.
<כרמלה אבנר:
אם כן, אנחנו מדברים על הפעילות הפנים ממשלתית.
<כרמלה אבנר:
אנחנו מדברים על פעילות התקשוב הטכנולוגית כמשפיעה על העולם הכלכלי ועל כלכלת המידע, זה במונחים שלנו, ועל כל הפעילות של היכולת שלנו להניע תהליכים מרכזיים בתחומי הטכנולוגיות במדינה.
<כרמלה אבנר:
כמו שאמרנו, אנחנו מדברים על ערכי ממשל.
<כרמלה אבנר:
לשאלתך.
<כרמלה אבנר:
מבחינת הסמכויות.
<כרמלה אבנר:
הממשלה בהחלטתה, החלטה מספר 3058 בה היא הקימה את התקשוב הממשלתי, הגדירה את המטרות של היחידה ואנחנו עמדנו במטרות.
<כרמלה אבנר:
הקמנו וגייסנו את מרבית האנשים ובנינו.
<כרמלה אבנר:
התחלנו להסדיר את ממשקי העבודה הן בתוך משרד האוצר והן מחוצה לו.
<כרמלה אבנר:
טרם סיימנו להסדיר את כל ממשקי העבודה.
<כרמלה אבנר:
דיברו על חובת ההיוועצות של משרדי הממשלה.
<כרמלה אבנר:
במקור אגף התקשוב הוקם כאגף מקביל לאגפים המנחים בתוך משרד האוצר.
<כרמלה אבנר:
היה כאן שינוי ארגוני שיצא מתוך החשב הכללי וזה אחרי הרבה מאוד דיונים לגבי המקום בו הוא צריך להיות.
<כרמלה אבנר:
הוא נבנה מתוך הסתכלות עתידית של רשות בהסתכלות המיידית כעוד אגף במשרד האוצר, כגוף מנחה ומוביל את יתר משרדי הממשלה.
<כרמלה אבנר:
תהליך כזה הוא בעצם תהליך של שינוי והשינוי לא פשוט כיוון שהוא שינוי שבעצם משנה הרבה מאוד מההתנהלויות השונות.